# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Rheoliadau Dileu a Rheoli Afiechydon Milheintiol (Diwygio) (Ymadael â’r UE) 2018** |
| **DYDDIAD** | **23 Tachwedd 2018** |
| **GAN** | **Julie James AC, Arweinydd y Tŷ a’r Prif Chwip** |

**Rheoliadau Dileu a Rheoli Afiechydon Milheintiol (Diwygio) (Ymadael â’r UE) 2018**

Cyfraith yr UE a ddargedwir sy'n cael ei diwygio neu ei dirymu gan y Rheoliadau hyn yw:

* Penderfyniad gan y Comisiwn 2003/644/EC a sefydlodd warantau ychwanegol o safbwynt salmonela ar gyfer llwythi o ddofednod bridio a chywion diwrnod oed i'r Ffindir a Sweden i'w cyflwyno i heidiau o ddofednod bridio neu heidiau o ddofednod cynhyrchu;
* Rheoliad (EC) Rhif 2160/2003 ynghylch rheoli salmonela a chyfryngau milheintiol eraill penodedig a gludir mewn bwyd;
* Penderfyniad gan y Comisiwn 2004/235/EC yn sefydlu gwarantau ychwanegol ynghylch salmonela ar gyfer llwythi o ieir dodwy i'r Ffindir a Sweden;
* Penderfyniad gan y Comisiwn 2004/665/EC ynghylch astudiaeth sylfaenol ynghylch nifer yr achosion o salmonela mewn heidiau dodwy o *Gallus gallus;*
* Rheoliad gan y Comisiwn (EC) Rhif 1177/2006 yn gweithredu Rheoliad (EC) Rhif 2160/2003 Senedd Ewrop a'r Cyngor ynghylch gofynion ar gyfer defnyddio dulliau rheoli penodol yn y fframwaith o'r rhaglenni rheoli cenedlaethol i reoli salmonela mewn dofednod;
* Rheoliad gan y Comisiwn (EU) Rhif 200/2010 yn gweithredu Rheoliad (EC) Rhif 2160/2003 Senedd Ewrop a'r Cyngor ynghylch targed gan yr Undeb i leihau nifer yr achosion o seroteipiau *Salmonela* mewn heidiau bridio llawndwf o *Gallus gallus;*
* Rheoliad gan y Comisiwn (EU) Rhif 517/2011 yn gweithredu Rheoliad (EC) Rhif 2160/2003 Senedd Ewrop a'r Cyngor ynghylch targed gan yr Undeb i leihau nifer yr achosion o rai seroteipiau *Salmonela*  mewn ieir dodwy o *Gallus gallus;*
* Rheoliad gan y Comisiwn (EU) Rhif 200/2012 ynghylch targed gan yr Undeb i leihau nifer yr achosion o *Salmonella entertidis* a *Salmonella typhimurium* mewn heidau o ieir bwyta;
* Rheoliad gan y Comisiwn (EU) Rhif 1190/2012 ynghylch targed gan yr Undeb i leihau *Salmonella Entertidis*  a *Salmonella Typhimurium* mewn heidiau o dyrcwn;
* Penderfyniad Gweithredu gan y Comisiwn 2013/652/EU ynghylch monitro ac adrodd ar ymwrthedd i gyffuriau mewn bacteria milheintiol a chydfwytaol.

Maent hefyd yn diwygio Cytundeb yr AEE.

**Unrhyw effaith y gall yr OS ei chael ar gymhwysedd deddfwriaethol y Cynulliad a/neu gymhwysedd gweithredol Gweinidogion Cymru**

Mae'r offeryn statudol hwn yn cynnwys darpariaethau mewn meysydd lle y mae cymhwysedd wedi ei ddatganoli.

O safbwynt Rheoliadau Dileu a Rheoli Afiechydon Milheintiol (Diwygio) (Ymadael â’r UE) 2018, mae tair swyddogaeth wedi'u trosglwyddo sy'n golygu mai dim ond yr Ysgrifennydd Gwladol all eu harfer (mewn un achos dim ond gyda chydsyniad yr Awdurdodau Datganoledig mewn perthynas â thiriogaethau datganoledig).

Byddai swyddogaethau a drosglwyddir i'r Ysgrifennydd Gwladol â chydsyniad yn gyfystyr â swyddogaethau un o Weinidogion y Goron at ddibenion Atodlen 7B i Ddeddf Llywodraeth Cymru 2006. Gallai Bil Cynulliad yn y dyfodol yn ceisio gwaredu neu addasu'r swyddogaethau hyn sbarduno gofyniad i ymgynghori â Llywodraeth y DU.

**Diben y diwygiadau**

Diben y diwygiadau yw gwneud rhai o'r diwygiadau sy'n angenrheidiol er mwyn sicrhau bod deddfwriaeth sy'n diogelu iechyd y cyhoedd rhag clefyd milheintiol ac yn benodol rhag salmonela yn parhau'n weithredol ar ôl i'r DU ymadael â'r UE.

Mae'r OS a'r Memorandwm Esboniadol sy’n mynd gydag ef, ac sy'n nodi effaith pob un o'r diwygiadau, ar gael yma: <https://www.gov.uk/eu-withdrawal-act-2018-statutory-instruments/the-zoonotic-disease-eradication-and-control-amendment-eu-exit-regulations-2018>

**Pam y rhoddwyd cydsyniad**

Rhoddwyd cydsyniad i Lywodraeth y DU wneud y cywiriadau hyn o ran ac ar ran Cymru, am resymau’n ymwneud ag effeithlonrwydd, hwylustod ac oherwydd natur dechnegol y diwygiadau. Mae’r diwygiadau wedi cael eu hystyried yn llawn; ac nid oes unrhyw wahaniaeth o ran polisi. Diben y diwygiadau hyn yw sicrhau bod y llyfr statud yn parhau i weithio ar ôl i’r DU ymadael â’r UE. Mae hyn yn unol â’r egwyddorion ar gyfer cywiro y cytunwyd arnynt ym mis Mai gan Is-bwyllgor y Cabinet ar Bontio Ewropeaidd.